Warnuja před njewjedrom
Berlin/Budyšin. Po tydźenjach suchoty a wulkich lěsnych wohenjow je Němska wjedrowa słužba dźensa před lokalnje ćežkimi hrimanjemi na wuchodźe a sewjerowuchodźe kraja warnowała. Za wječor njewjedram podobne wuwiće njewuzamkuja. W nocy na sobotu wočakuja nad Łužicu sylne pomróčenje, móhło tež k spadkam z hrimanjom a sylneho dešća dla k njewjedram dóńć.
Koronainfekcije dale traja
Budyšin. W prózdninskim času bu wuwiće infekcijow z koronawirusom tróšku do pozadka stajene. Pandemija pak hišće přetrata njeje. Wo tym swědči 154 nowych natyknjenjow w Budyskim a 109 w Zhorjelskim wokrjesu, wo kotrychž Roberta Kochowy institut dźensa informuje. Incidenca we wokrjesu Budyšin je 291,3, ta we wokrjesu Zhorjelc 235,1.
Słuchokniha nětko tež jako mp3
Budyšin. W Ludowym nakładnistwje Domowina njedawno wušła słuchokniha „Flockdownkino“ Měrany Cušcyneje je nětko tež jako mp3 download přistupna. Tam čita awtorka sama wubrane teksty ze zběrki krótkoprozy „Stop a stup“ z lěta 2021. Za 7,50 eurow hodźi so na internetnej stronje kupić.
Měšćanski běh kaž loni
ces_Latn szl_Latn wol_Latn szl_Latn hrv_Latn pol_Latn ces_Latn